ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΕΣΥ ΕΛΕΓΧΕΙΣ ΤΗ ΜΟΙΡΑ ΣΟΥ
Ντάνιελ, κοιτάς τον ίδιο φάκελο εδώ και δέκα λεπτά.
Είναι σαν κακό ντοκιμαντέρ για τη φύση.
Εκτός απ' το να διαβάζεις, ξέχασες και πώς να μιλάς;
Έφτασες στην τελική σου μορφή;
Τι πρέπει να κάνω, Λούσιφερ;
Πώς να αντιδράσω;
Δεν σε καταλαβαίνω.
Ξέρω ότι είσαι ο Διάβολος.
Μου πετάς αστείες, κάπως έξυπνες προσβολές, εγώ απαντώ,
ανταλλάσσουμε προσβολές.
Αυτή είναι η ρουτίνα μας.
Αλλά τώρα όλα άλλαξαν.
Ανοησίες, Ντάνιελ. Τίποτα δεν άλλαξε.
Είμαι ακόμη ο ίδιος άνθρωπος, γοητευτικός, αγαπητός.
Κι εσύ είσαι ακόμη ο ίδιος άνθρωπος, άχρηστος, ανεκτός.
Δεν είναι το ίδιο πια.
Είναι σαν να με πειράζει ο Νταρθ Βέιντερ.
Δεν είμαι κακός, Ντάνιελ.
Εντάξει, αφού είσαι τόσο σκληρός.
Μη μου ζητάς χάρες μετά.
Δεν πρόκειται.
Ο ντετέκτιβ Κόπανος είναι μες στην τρελή χαρά σήμερα.
Πρέπει να του δώσεις λίγο χρόνο. Θυμάσαι τι έκανα όταν έμαθα την αλήθεια;
Ναι, πήγες στην Ευρώπη έναν μήνα.
Ίσως ο Νταν να χρειάζεται διακοπές.
Ποιον ξέρω σ' αυτές τις χώρες όπου κυνηγούν Αμερικανούς τουρίστες;
Εντάξει. Λυπάμαι που σε στεναχωρεί που δεν μπορείς να ενοχλήσεις τον Νταν.
Γιατί να με στεναχωρεί;
Γιατί είναι το παιχνίδι που παίζετε που δείχνει ότι είστε φίλοι,
αλλά αυτός δεν συμμετέχει πια.
Γι' αυτό δώσ' του λίγο χρόνο.
Ο ντετέκτιβ Κόπανος έχει όσο χρόνο θέλει.
Πες μου ότι έχουμε κάποια υπόθεση να εξιχνιάσουμε,
κάποιον εγκληματία να πιάσουμε.
Ιδού. Κι έχουμε κάποια να πιάσουμε,
αλλά έχει ήδη συλληφθεί. Έκδοση.
Είναι μέλος των Λος Έξες, πιάστηκε νότια.
Έκδοση; Πιάνουμε δολοφόνους, δεν τους μεταφέρουμε.
Λούσιφερ,
τους μεταφέρουμε όταν έχουμε έλλειψη προσωπικού.
Ξέρω ότι είναι αγγαρεία, αλλά…
Αγγαρεία;
Εντάξει.
"Εντάξει"; Έτσι απλά;
Η Κλόι έχει την Τρίξι απόψε. Και νομίζω ότι ένα ταξίδι θα μου έκανε καλό.
Θα μου δώσει λίγο χρόνο να σκεφτώ.
Νταν.
Πρόσεξες το όνομα του αστυνομικού που έχει αναλάβει την έκδοση;
Λουίς Ναβάρο.
Ήθελα να σου θυμίσω την τελευταία φορά που συνεργαστήκατε.
Θυμάμαι.
Μην ανησυχείς.
Ναι, ήμασταν φίλοι, αλλά ξέρω τι αστυνομικός είναι.
Του αρέσουν οι παρατυπίες,
χρησιμοποιεί αθέμιτα μέσα, φλερτάρει με την παρανομία…
Έχω πάψει εδώ και καιρό να είμαι τέτοιος αστυνομικός.
Συγγνώμη, το ξέρω. Δεν είμαι η μητέρα σου ούτε…
γυναίκα σου πια, αλλά είμαι φίλη σου.
Ξέρω ότι περνάς μια δύσκολη φάση.
Η τελευταία φωνή που χρειάζεσαι στο μυαλό σου
είναι του Λουίς.
Ξέρω ότι θες το καλό μου, και το εκτιμώ, αλλά είμαι μια χαρά.
Τα έχω όλα υπό έλεγχο.
Σ' το ορκίζομαι.
Τι διάολο;
Ντάνιμαλ!
Γεια.
Πώς είσαι, φίλε;
Ακόμη πηδάς ξανθιές στο Λος Άντζελες;
Λουίς, τι γυρεύουμε στο μπαρ;
Ήρθα για την έκδοση μιας κρατούμενης.
Τα ισπανικά σου είναι τόσο σκουριασμένα όσο εκείνο το περιπολικό έξω.
Πρέπει να μείνεις περισσότερο καιρό.
Να θυμηθείς τα ισπανικά σου.
Θα μιλήσω στον αρχηγό.
Γιατί δεν συναντιόμαστε στο αστυνομικό τμήμα;
Σκατά. Δεν πήρες το μήνυμα;
Ποιο μήνυμα;
Συγγνώμη, φίλε.
Έγινε ένα μπέρδεμα με τα χαρτιά.
Η κρατούμενη θα παραδοθεί το πρωί.
Πλάκα κάνεις. Οδήγησα μέχρι εδώ.
Το ξέρω, αλλά μην ανησυχείς.
Φρόντισα να σου κλείσουν δωμάτιο. Είναι εδώ κοντά.
Εντάξει. Αλλά μόνο ένα βράδυ. Πρέπει να γυρίσω πίσω.
Φίλε!
-Τώρα θα πούμε τα νέα μας. -Ναι.
Ήθελα να δεις το μπαρ. Είμαι συνιδιοκτήτης.
-Ωραία. -Ας πιούμε, να θυμηθούμε τα παλιά.
Δεν ξέρω. Είναι αργά.
Αν πρέπει να φύγω νωρίς το πρωί, καλύτερα όχι.
Ντάνιελ.
Καταλαβαίνω, εντάξει;
Ίσως οι παλιές μέρες να μην ήταν τόσο καλές.
Φερόμασταν ανεύθυνα.
Ξέρω ότι δεν είσαι έτσι πια.
Και η αλήθεια είναι ότι σε θαυμάζω.
Κι εγώ αλλάζω ρότα.
Ήθελα να μου δώσει συμβουλές κάποιος που το έκανε ήδη.
Αυτό είναι όλο.
Ένα ποτό. Μόνο ένα. Όχι!
Ω, ρε φίλε.
Ήπια τις μπίρες μου. Λέω να πάω στο ξενοδοχείο να δω ΗΒΟ.
Στάσου.
Άλλο ένα ποτό για να σε ρωτήσω κάτι.
Παλιά, όταν είχες εκείνον τον συνεργάτη.
Κάνατε ενδιαφέροντα πράγματα οι δυο σας.
Τι άλλαξε;
Είναι απλό.
Πριν από μερικά χρόνια, είχα κάτι μπελάδες στην Παλμέτο.
Με λίγα λόγια, έμπλεξα άσχημα.
Και συνειδητοποίησα ότι όταν κοιτάς μόνο την πάρτη σου,
οι πράξεις σου έχουν συνέπειες.
Τι άλλαξε τώρα;
Απλώς…
Ας πούμε ότι είχα μια στιγμή διαύγειας.
Ας πούμε ότι ο Θεός και ο Διάβολος υπάρχουν στ' αλήθεια. Όπως εσύ κι εγώ.
Όταν το μαθαίνεις αυτό,
ανησυχείς περισσότερο, όχι λιγότερο.
Για την ψυχή σου;
Όχι, είναι κάτι πολύ χειρότερο.
Γιατί αν ο Θεός είναι σαν εμάς, τότε δεν είναι αλάνθαστος.
Κάνει λάθη.
Κι αν ο Θεός μπορεί να κάνει λάθη, τι λέει αυτό για το σύμπαν;
Θέλω να πω, ποιος κάνει κουμάντο;
Τι νόημα έχουν όλα πλέον;
Βαθύ.
Αλλά αν πιστεύεις ότι τίποτα δεν έχει σημασία,
ίσως να δεχτείς να με βοηθήσεις σε μια επιχείρηση.
Πουλάω ολιστικούς κρυστάλλους στο Λος Άντζελες.
Οι νοικοκυρές τούς λατρεύουν.
Τους λέω ότι είναι από αρχαίες λίμνες Αζτέκων.
Αλλά είναι απλώς πέτρες απ' την ακτή.
Τις μαζεύω από το σπίτι της αδερφής μου. Καθαρό κέρδος.
Νόμιζα ότι είχες κόψει πια τις παρανομίες.
Παρανομίες; Είναι πέτρες.
Δηλαδή είναι νόμιμο;
Είναι καλά λεφτά. Με μικρό ρίσκο.
Χρειάζομαι μόνο κάποιον να φροντίσει ότι θα πάνε όλα ρολόι.
Εγώ τα έχω κόψει αυτά. Δεν μπορώ να σε βοηθήσω.
Καταλαβαίνω.
Κανένα πρόβλημα. Ήταν χαζή ιδέα. Εντάξει;
Απλώς χαίρομαι που είσαι εδώ.
Μπενίτο!
Έλα τώρα.
Από δω ο Μπενίτο, ο συνέταιρός μου.
-Ξέρεις γιατί χαμογελάει πάντα; -Γιατί;
Γιατί έχει την καλύτερη τεκίλα στην πόλη.
Για ένα καλύτερο μέλλον.
Όχι.
Λουίς, ξύπνα! Πού είναι το κινητό μου; Χρειαζόμαστε βοήθεια!
Τι;
-Γιατί είσαι γυμνός; -Τι;
Γιατί κοιμάμαι γυμνός. Μη δίνεις σημασία.
Ο Μπενίτο. Είναι νεκρός!
Αν μου κάνεις πλάκα, Ντάνιμαλ, ορκίζομαι…
Θεέ μου. Έχεις δίκιο.
Είναι νεκρός.
Ναι.
Πρέπει να το αναφέρουμε.
Στάσου μια στιγμή.
Στάσου. Πάρε μια ανάσα.
Ας το σκεφτούμε λίγο.
Τι εννοείς;
Νομίζεις ότι…
Λουίς, δεν θυμάμαι τι έγινε χθες βράδυ,
αλλά δεν σκότωσα κανέναν.
Το ξέρω, φίλε μου.
Γιατί ξέρω ποιος το έκανε.
Σχετικά με τους κρυστάλλους που σου έλεγα,
ίσως το ρίσκο να μην ήταν τόσο μικρό.
Γι' αυτό ήλπιζα ότι θα δεχόσουν να με βοηθήσεις.
Για να αντικαταστήσω τους Ρώσους που είναι εκεί τώρα.
Θες να πεις ότι αυτοί σκότωσαν τον Μπενίτο; Γιατί;
Γιατί είναι της ρωσικής μαφίας.
Και ήξεραν ότι ο Μπενίτο ήταν στο κόλπο.
Θα του επιτέθηκαν όταν έφυγε χθες βράδυ.
Και μετά τι;
Ήρθε εδώ να ζητήσει βοήθεια;
Και πήγε στο πίσω δωμάτιο και κατέρρευσε;
Γιατί τον ήθελαν νεκρό;
Για μια στιγμή.
Πόσα τους χρωστάς;
Διακόσιες χιλιάδες δολάρια.
Αλλά τα έχω. Είχα σκοπό να τους πληρώσω.
Ήθελα μόνο άλλη μια μέρα.
Έπαιζε μια ιπποδρομία το απόγευμα.
Ορκίζομαι, ήταν σιγουράκι.
Θα διπλασίαζα τα λεφτά μου, θα πλήρωνα με τόκο.
Ήθελα να πιστέψω ότι έχεις αλλάξει.
Αλλά αυτό είναι πολύ απερίσκεπτο!
Δεν το πιστεύω!
Ξέρω ότι τα σκάτωσα.
Δεν πίστευα ότι η ρωσική μαφία στο Λος Άντζελες θα έκανε κάτι τέτοιο.
Είμαι εδώ και είμαι αστυνομικός!
Προφανώς, δεν ξέρεις πώς λειτουργεί η ρωσική μαφία.
Όχι.
Αλλά εσύ ξέρεις, σωστά;
Όχι.
Δεν θα μπλέξω σ' αυτήν την ιστορία μαζί σου.
Πρέπει να παραδοθείς.
Πες το στους δικούς σου. Θα σε προστατεύσουν.
Θα με προστατεύσουν; Το μισό τμήμα τα παίρνει από γκάγκστερ.
Ντάνιελ, θα κυνηγήσουν την οικογένειά μου.
Τη Μαρία, τον μικρό Όσκαρ.
Είναι τριών.
Πρέπει να μείνω εδώ για να τους προστατεύσω.
Το μόνο που ζητάω είναι να παραδώσεις τα λεφτά που χρωστάω.
Ήρθα εδώ να πάρω μια κρατούμενη.
Ακριβώς. Κι αυτό θα κάνεις.
Πήγαινε να την πάρεις. Όταν γυρίσεις, θα έχω τα λεφτά.
Εντάξει; Είναι μια μικρή παρέκκλιση.
Και στο μεταξύ
θα αναφέρω τον φόνο του Μπενίτο.
Σε παρακαλώ, Ντάνιελ.
Για την οικογένειά μου.
Λοιπόν, τι έχεις στο κουτί;
Τίποτα. Μη μιλάς.
Είναι κάτι σημαντικό, έτσι;
Ίσως όχι εντελώς νόμιμο; Είδα τη φάτσα του τύπου όταν σ' το έδωσε.
Κάτσε πίσω.
-Κάτσε πίσω, σε παρακαλώ! -Εντάξει. Ό,τι πεις.
Απλώς λέω, έχεις ιδρώσει, έχεις μυστηριώδη κουτιά.
Ξέρω να ξεχωρίζω τη διαφθορά, αλλά όλοι έχουμε τους δαίμονές μας.
Δεν είναι διαφθορά. Είναι το ακριβώς αντίθετο.
Βοηθάω κάποιον.
Και δεν έχω δαίμονες.
Παρότι δουλεύω με τον Διάβολο τα τελευταία χρόνια,
αλλά δεν φταίω εγώ γι' αυτό.
Σε νιώθω.
Είχα πάρει κι εγώ τον δρόμο του Διαβόλου. Ξέρεις, κοκαΐνη.
-Όχι, δεν εννοώ… -Δεν χρειάζεται να μου δικαιολογείσαι.
Είναι ζόρικο.
Ήμουν καιρό κολλημένη.
Ναι, ήμουν στους Λος Έξες, κάναμε άσχημα πράγματα.
Δεν καμάρωνα γι' αυτό, οπότε άλλαξα.
Μάλιστα, άλλαξες.
Ναι, άλλαξα.
-Και ξέρεις τι με βοήθησε; -Τι;
Ο Θεός.
Με έσωσε, φίλε, και δεν σου κάνω κήρυγμα.
Αν θες να ξεμπλέξεις, βρες τον Θεό.
Βρήκα τον Θεό.
Και ανατίναξε το σώμα μου επειδή πήγα με τη γυναίκα του.
Δεν νομίζω ότι είναι αυτός που νομίζεις.
Ο Θεός είναι αυτό που θες να είναι.
Κι εγώ λέω ότι ο Θεός είναι κάποιος που μου δίνει τη δύναμη να βελτιωθώ.
Και ξέρω ότι μπορώ.
Όχι για τον Θεό, για μένα.
Ελπίζω να τα καταφέρεις, αλήθεια. Αλλά πρέπει να προσέχεις.
Γιατί νομίζεις ότι ξέρεις πράγματα, αλλά η ζωή πάντα σου τη φέρνει.
Φυσικά, δεν έχει μπαταρία!
Νταν;
Εσπινόζα;
Ράιαν;
Ναι, εγώ είμαι, ο Ράιαν, και ο Κέβιν, απ' το μάθημα.
Γεια.
Έχουμε καιρό να σε δούμε στο μάθημα αυτοσχεδιασμού.
Επιστρέφουμε από μια παράσταση στο πολιτιστικό κέντρο του Ελ Σερίτο.
Ναι, χάνεις πολλές καλές παραστάσεις.
Ναι.
Έχω πολλή δουλειά τελευταία.
Ναι.
Έχεις κάτι…
-Να πάρει. -Ήρεμα.
Μάλλον είναι σπρέι.
Μου έστησαν ενέδρα οι Λος Έξες.
Μια συμμορία.
Έπεσαν πάνω στο αμάξι μου, το έβαψαν.
Μάλλον ψέκασαν το πρόσωπό μου.
Θες βοήθεια;
Ναι. Μπορείτε να με πάρετε μαζί σας;
Ναι. Και…
Ναι, κλασικός αυτοσχεδιασμός!
Σωστά, αυτοσχεδιασμός.
Πού πας;
Κάθισε πίσω.
Κούνα το χερούλι. Η ζώνη κολλάει, οπότε τράβα τη με δύναμη.
Ντάνιελ!
Τι ωραία έκπληξη!
Μάλλον όχι τόσο ωραία.
Φαίνεσαι… Δεν είμαι σίγουρος μερικές φορές, αλλά φαίνεσαι χάλια.
Λούσιφερ…
θέλω μια χάρη.
Ειλικρινά, Ντάνιελ, θα το έφτυνα, αλλά είναι σινγκλ μολτ.
Έλα, τελείωσες;
Ναι, ώσπου θυμήθηκα την τελευταία φορά που έχασες μια φυγά, ένα 12χρονο κορίτσι.
-Τα έκανες πάνω σου στο τρενάκι. -Δεν τα έκανα πάνω μου.
Είναι αλλιώς τώρα.
Μια συμμορία έσωσε αυτήν την κοπέλα. Και ξέρω το στέκι τους.
Ένα μαγαζί με δίκυκλα στο Βαν Νάις.
Αν πάμε εκεί, θα τη βρούμε.
"Αν πάμε"; Τι με χρειάζεσαι εμένα; Είσαι αστυνομικός.
Αν χρειάζεσαι ενισχύσεις, έχεις ολόκληρο το τμήμα.
Δεν είναι τόσο απλό.
Οι Λος Έξες δεν πήραν απλώς τη φυγά.
Μου έκλεψαν κάτι. Κάτι που πρέπει να πάρω πίσω.
Αν ανακατευτεί η αστυνομία, τα ναρκωτικά θα κατασχεθούν.
Δεν είναι ναρκωτικά.
Είναι λεφτά που πρέπει να παραδώσω για έναν φίλο που έχει μπλέξει.
Τώρα τα έχει μια συμμορία και πρέπει να τα πάρεις πίσω πριν το καταλάβουν.
Ντάνιελ.
Μόνο σ' εσένα συμβαίνουν αυτά.
Ειλικρινά.
Μερικές φορές νιώθω ότι το σύμπαν είναι εναντίον μου.
Για στάσου.
Λες να το έκανε ο μπαμπάς σου;
Όχι. Σίγουρα όχι.
Όχι.
Ο πατέρας μου είναι…
Δεν ξέρω πού είναι ακριβώς,
αλλά είμαι σίγουρος ότι ασχολείται με σοβαρότερα ζητήματα.
Εντάξει.
Μπορείς να με βοηθήσεις;
Είσαι άτρωτος.
Ενώ θα τους πλακώνεις στο ξύλο, εγώ θα πάρω το κουτί.
Δεν είμαι ο γορίλλας σου.
Δεν πλακώνω ανθρώπους στο ξύλο σαν πληρωμένος μπράβος.
Κοίτα, δεν θέλω να σε προσβάλω, εντάξει;
Αλλά κινδυνεύουν ζωές.
Δεν μπορώ να το κάνω χωρίς εσένα.
Εντάξει.
Αλλά θα το κάνουμε με τον δικό μου τρόπο. Χωρίς βία.
Είναι σε μαγαζί με δίκυκλα; Άσε τα λεφτά να μιλήσουν.
Κι εμένα, φυσικά.
ΔΙΚΥΚΛΑ ΜΑΝΙ
Ή ΕΛΕΥΘΕΡΟΣ Ή ΝΕΚΡΟΣ ΛΟΣ ΕΞΕΣ
Γεια σας, συμμορίτες. Πουλάτε μηχανές, σωστά;
Θα ήθελα να αγοράσω την πιο ακριβή, παρακαλώ.
Θες να αγοράσεις μηχανή;
Νόμιζα ότι πουλούσατε μοτοσικλέτες.
Τι ντροπή!
Μάλλον θα πρέπει να το ξανασκεφτώ.
Κανείς δεν οδηγεί μηχανές.
Κάνουν πολύ θόρυβο.
Και μπορεί να σκοτωθείς. Αυτή είναι η νέα μόδα.
Δεν θα είναι η πρώτη φορά που αγοράζω κάτι που δεν ξέρω να χρησιμοποιώ.
Είσαι τόσο κυριλέ, που δεν ξέρεις να κάνεις ποδήλατο;
Άκου, δεν είχαν όλοι τον πατέρα τους να τους μάθει όταν ήταν παιδιά.
Μην υποθέτεις.
Δεν ξέρεις την ιστορία του.
Η αλήθεια είναι ότι αυτή είναι η ιστορία μου. Ακριβώς.
Σε νιώθω.
Και ο γέρος μου ήταν πάντα απών.
Προσπαθώ να παίρνω καλύτερες αποφάσεις, αλλά είναι δύσκολο. Δεν είχα πρότυπα.
Σε νιώθω.
Κι εσένα, φίλε.
Κλασικά.
Έχω να τον δω αιώνες,
κι εμφανίζεται απ' το πουθενά
και ανακοινώνει ότι γερνάει και ότι αποσύρεται.
Θέλω να πω, γιατί μου το λέει αυτό;
Ίσως θέλει να περάσει χρόνο μαζί σου.
Όταν ο μπαμπάς μου, που ήταν δεσμοφύλακας, βγήκε στη σύνταξη,
ήταν περίεργα στην αρχή, αλλά τελικά ήρθαμε κοντά.
Πιο κοντά από τότε που ήμουν εγώ στη στενή.
Κι ο δικός μου πατέρας ήταν δεσμοφύλακάς μου.
Είναι ένα πολύ ιδιαίτερο είδος πόνου.
Εμένα ο δικός μου με έδωσε γιατί έκλεβα αριθμούς πιστωτικών. Στα γενέθλιά μου.
Μάλιστα.
Αυτό δεν σου ανήκει.
Δώσ' το μου.
Ούτε εσένα σου ανήκει.
Κι όμως, μου ανήκει.
Ή μάλλον ανήκει στον φίλο μου.
Δεν έχει σημασία. Έχω το όπλο, δώσ' το μου.
Βάλε τις χειροπέδες.
Μπες μέσα.
Κάνεις μεγάλο λάθος, φίλε.
Όχι, φίλε. Διορθώνω ένα λάθος.
Συγγνώμη.
Καλό σκυλάκι.
Ας σταματήσουμε να προβάλλουμε και ας αρχίσουμε να αναλογιζόμαστε.
Στην ψυχοθεραπεία έμαθα ότι πρέπει να φροντίσουμε τον εαυτό μας
πριν φροντίσουμε τους άλλους.
Καλό σκυλί.
Ο Τσούτσο.
Δεν είναι τίποτα μάλλον. Έλα.
Όχι. Κάτι τρέχει.
Προσοχή. Κάτι δεν πάει καλά.
Περιμένετε. Είμαι σίγουρος ότι θα σταματήσει.
Κακό σκυλί!
Αυτός με πήγαινε στη φυλακή.
Ναι. Δυστυχώς, είναι μαζί μου, και φαίνεται πως πήρε αυτό που ήθελε.
Οπότε φεύγουμε, ευχαριστώ πολύ.
Ήρθαμε κοντά, φίλε.
Και ήταν ειλικρινές. Μοιραστήκαμε πράγματα και δεθήκαμε.
Είμαστε φίλοι τώρα. Ας μην τσακωθούμε.
Να πάρει.
Νταν, πήγαινε.
Αν είναι επείγον, άσ' τους πάνω μου.
Δώσε μου τα κλειδιά σου.
Δεν θα σ' αφήσω να οδηγήσεις το αμάξι μου, Ντάνιελ.
-Τι να κάνω; -Χρησιμοποίησε τη φαντασία σου.
Θα μας κανονίσεις όλους μόνος σου;
Δυστυχώς, ναι.
Άλλωστε, είμαι ο μπράβος.
Σκατά!
Τι;
Ντάνιμαλ, έλα. Ποτέ δεν κοιτάμε τι περιέχει το κουτί.
Γουλφ;
Τι;
Φόρτισα το κινητό σου.
Ένας άντρας με τις ευθύνες σου πρέπει να είναι προσβάσιμος.
Επίσης, χρειάζεσαι κι άλλα ροφήματα εκτός από κομπούτσα.
Τι κάνεις όταν έχεις παρέα;
Μου είπες ψέματα, Λουίς.
Δεν με έστειλες να πληρώσω τους Ρώσους.
Ήθελες να στείλω ένα μήνυμα.
Πού έχεις μπλέξει; Αυτός ο τύπος ήταν φίλος σου.
Ο Μπενίτο δεν ήταν φίλος μου. Ήταν υπάλληλός μου.
Έκανε τα λογιστικά μου και με πρόδωσε.
Δούλευε κρυφά με τους Ρώσους για μήνες.
Για κάτσε.
Οι Ρώσοι δεν είναι οι τοκογλύφοι σου. Είναι ανταγωνιστές σου.
Έχεις πόλεμο μαζί τους, έτσι;
Ακριβώς.
Και θα τον κερδίσω.
Δεν καταλαβαίνω.
Γιατί με ανακάτεψες εμένα; Μπορούσε να το κάνει οποιοσδήποτε.
Και να χρησιμοποιήσω έναν δικό μου;
Αυτό δεν είναι έξυπνο. Ήταν πιο έξυπνο να βάλω εσένα να το κάνεις.
Αν οι Ρώσοι σκοτώσουν τον αγγελιοφόρο, δεν χάνω τίποτα.
Θα έχουν σκοτώσει έναν μπάτσο. Αλλά αν επιζήσεις,
θα έχεις μεταφέρει ανθρώπινα λείψανα σε μια εγκληματική οργάνωση.
Και θα σ' έχω του χεριού μου. Όπως και να 'χει, κερδίζω.
Δεν θα κερδίσεις τίποτα, Λουίς.
Δεν θα δουλέψω ποτέ για σένα.
Κοίτα να αλλάξεις στάση, γιατί δεν τελείωσα ακόμα μαζί σου.
Είχα ένα καλό σχέδιο για να καταστρέψω τους Ρώσους,
κι εσύ πήγες κι έχασες το κεφάλι.
Τι λες; Εκεί είναι.
Τώρα ναι.
Αλλά σου το έκλεψαν. Το ξέχασες;
Κι όταν το έμαθα, έστειλα τον Βάργκας να το πάρει πίσω.
Και τότε έπεσε πάνω σου στο ποδηλατάδικο,
κι εσύ τον συνέλαβες.
Δικός σου είναι;
Πού να το ξέρω;
Εντάξει. Δέχομαι τη συγγνώμη σου.
Το θέμα είναι ότι είπα επίσης στον Βάργκας να καθαρίσει τη λογίστρια των Ρώσων.
Ως αντίποινα, που με ανάγκασαν να σκοτώσω τον δικό μου.
Τι;
Και χάρη σ' εσένα,
τώρα ο Βάργκας δεν μπορεί να το κάνει.
Οπότε θα το κάνεις εσύ.
Με τίποτα.
Πρέπει να παραδοθείς, Λουίς.
Έχεις ξεφύγει εντελώς.
Τι διάολο έπαθες;
Το ερώτημα είναι, τι έπαθες εσύ;
Ο πόνος στον λαιμό σου.
Νευροτοξίνη αϊκίνα.
Από την Κολομβία.
Τη μια είσαι καλά, και την άλλη πέφτεις ξερός.
Σε δέκα ώρες θα είσαι νεκρός, όπως ο Πάμπλο Εσκομπάρ.
Έλα τώρα.
Ψέματα λες.
Έχω ένα κεφάλι σ' ένα κουτί.
Μοιάζω για άτομο που δεν σοβαρολογεί;
Έχεις 10 ώρες για να σκοτώσεις τη λογίστρια.
Και μετά θα σου δώσω…
Μετά θα σου δώσω αυτό.
Το αντίδοτο.
Γιατί;
Γιατί το κάνεις αυτό;
Πάντα μου άρεσε να δουλεύω μαζί σου.
Σου άφησα τη διεύθυνση της λογίστριας στο ψυγείο.
Μαζί με ένα σημείωμα που λέει να πάρεις ανθρακούχο νερό.
Γεια, Έλλα.
-Τι κάνεις; -Τίποτα, δουλεύω.
Ωραία.
Ωραία. Άκου, έχω αναλάβει μια υπόθεση.
Νομίζω ότι κάποιος ίσως να σκηνοθέτησε έναν φόνο.
Αναρωτιέμαι, πώς θα το έκανε κάποιος αυτό;
Πώς μπορείς να καταλάβεις ότι είναι στημένος;
Ναι…
Όχι. Εννοώ…
Θέλω να μπω στο μυαλό του εγκληματία.
Να καταλάβω πώς θα έκανε κάτι τέτοιο.
Είναι πολύ σημαντικό. Για την υπόθεση.
Εντάξει. Μπορώ να δω τον φάκελο;
Εντάξει, άκου.
Είσαι η καλύτερη ιατροδικαστής με την οποία έχω δουλέψει.
Είσαι η καλύτερη στην πόλη.
Οπότε σκέφτηκα ότι εσύ θα μπορούσες να βρεις την άκρη.
Εντάξει.
Σοβαρά τώρα.
Χωρίς παπαριές.
Ξέρω πώς να στήσω τον τέλειο φόνο.
Γιατί…
το ψάχνω για το μυθιστόρημά μου.
Τι…
-Τέλεια. -Ναι, ξέρω.
Αφορά μια ιατροδικαστή που μιλάει με φαντάσματα.
Αλλά έπρεπε να τη φέρω αντιμέτωπη με έναν σχεδόν αδύνατο γρίφο,
γιατί είναι και η ίδια ένας αδύνατος γρίφος.
Είναι πολύ χαρωπή, αλλά βασανισμένη.
Ειλικρινής, αλλά γεμάτη μυστικά.
Και ο φόνος;
Σωστά.
Λοιπόν, σκέφτηκα κάτι τέλειο,
σχεδόν αλάνθαστο, αλλά είναι πολύ δύσκολο.
Πρέπει να στήσεις τον τόπο του εγκλήματος σωστά.
Μπορείς να το κάνεις σε εννιάμισι ώρες;
Αυτό είναι πολύ συγκεκριμένο, αλλά κάτσε να σκεφτώ.
Θα έπαιρνε περίπου δύο ώρες και άλλη μία…
Δύο και…
Έλλα!
Ναι, λογικά γίνεται, αλλά θα έπρεπε να το κάνεις έξω.
Οπότε θα έπρεπε να τυλίξεις τα παπούτσια σου…
Στάσου, μισό λεπτό.
Μιλάς πολύ γρήγορα. Θα τα σημειώσω.
Γεια. Σβετλάνα, σωστά;
Μπορώ να περάσω;
Όχι. Όχι αστυνομία χωρίς ένταλμα.
Όχι, δεν είμαι αστυνομικός.
Μάλλον είμαι, αλλά δεν έχω έρθει για δουλειά.
Άκου, θα ακουστεί τρελό, αλλά με έστειλαν να σε σκοτώσω.
Όχι. Δεν θα το κάνω. Κοίτα…
Είναι ψεύτικα. Για να σκηνοθετήσω τον θάνατό σου.
Γι' αυτό έφερα αίμα γουρουνιού.
Και κιμά.
Αυτό είναι για τα μυαλά.
Φυσικά, είναι πολύ ρεαλιστικό.
Ναι, είναι επαγγελματικό στήσιμο.
Μια φίλη ιατροδικαστής μού είπε ό,τι χρειάζομαι.
Ξέρω ότι ακούγεται τρελό, αλλά μπορώ να σου εξηγήσω.
Όχι, καταλαβαίνω.
Κοίτα, το αίμα γουρουνιού.
-Στάζει. -Τι;
Έχεις ένα πανί;
Όχι.
Εντάξει.
Συγγνώμη που σε ενοχλώ, αλλά χρειάζομαι βοήθεια.
Είμαι κοντά στη λίμνη Άροουχεντ, 130 χλμ. ανατολικά του Λος Άντζελες.
Ναι, είναι μια καλύβα με πράσινη στέγη και βγαίνει καπνός από την καμινάδα.
Δεν ξέρω. Δεν ξέρω, 100 μέτρα νότια από μια λιμνούλα.
Ναι…
Έλα.
Μ' ακούς;
Γεια. Γρήγορα ήρθες.
Νταν, πρέπει να δίνεις καλύτερες οδηγίες.
Υπάρχουν πολλά παρόμοια σπίτια στην περιοχή.
-Τι έγινε; -Αυτό εννοείς;
Είναι μεγάλη ιστορία, μην ανησυχείς.
Νταν, είμαι φίλος σου.
Και είμαι άγγελος. Μπορώ να βοηθήσω.
Χίλια συγγνώμη.
Ευχαριστώ για τη βοήθεια, αλλά θα τη βρω τη λύση.
Αν δεν ήθελες τη βοήθειά μου, γιατί με κάλεσες;
Θέλω βοήθεια.
Εντάξει, κάποιος μου έκλεψε το αμάξι και με παράτησε εδώ…
Νταν…
δεν είμαι Uber.
Το ξέρω.
Το ξέρω, και δεν θα σε καλούσα αν είχα άλλη επιλογή.
Αλλά τώρα είμαι 100 χλμ. απ' το σπίτι μου, και πρέπει να γυρίσω πίσω το συντομότερο.
Σε παρακαλώ.
Εντάξει.
Πώς θα το κάνουμε;
Θα με σηκώσεις ή θα ανέβω…
Εντάξει.
Ενημερωτικά, μπορεί να λιποθυμήσω.
Ή να ξεράσω.
Ή και τα δύο.
Εντάξει, έτοιμος.
Ψάχνω τον πρόεδρο του τμήματος Χημείας του Πανεπιστημίου της Καλιφόρνιας.
Έχω μια ερώτηση για μια ουσία που λέγεται αϊκίνα.
Τι λέει, Νταν;
Μέιζ!
Τι γυρεύεις εδώ;
Δεν μιλάω με τον Λούσιφερ,
αλλά τον άκουσα να λέει ότι έχεις ξεφύγει.
Και ήθελα να το δω με τα μάτια μου.
Είσαι καλά;
Σου φαίνομαι καλά, Μέιζ; Είναι η χειρότερη μέρα της ζωής μου.
Νιώθω ότι τρελαίνομαι,
κι έπαθα τρεις διασείσεις μέσα σε έξι ώρες. Αυτό δεν βοηθάει!
Λοιπόν, σ' ακούω.
Όχι.
Το ίδιο είπε και ο Αμέναντιλ. Δεν θέλω να εμπλακείτε.
Ο Αμέναντιλ;
Το παπαδοπαίδι του Θεού;
Έλα τώρα, Νταν!
Είμαι δαίμονας. Μπορείς να μου πεις τα πάντα.
Σκοτώσαμε κάποιον μαζί.
Απλώς φροντίσαμε να τον βρουν κάτι επικίνδυνοι τύποι.
Λέγε ό,τι θες. Το θέμα είναι…
ότι σ' εμένα μιλάς.
Όχι μυστικά.
Εντάξει.
Αλλά υποσχέσου ότι δεν θα γελάσεις.
Έλα, Μέιζ.
Δεν το πιστεύω ότι σε κουβάλησε ο Αμέναντιλ.
Στην αγκαλιά του.
Σαν μωρό.
Τι; Έλα, πρέπει να το αντιμετωπίσεις με λίγο χιούμορ.
Έχω μόνο έξι ώρες για να βρω πώς θα βγάλω τη νύχτα
και πώς θα ξεφύγω απ' τον έλεγχο του Λουίς.
Συγχώρα με που δεν το βρίσκω αστείο.
Θεέ μου, είσαι ηλίθιος.
Κανόνισε μια συνάντηση με τον Λουίς, πάρε το αντίδοτο
και δώσ' τον στους Ρώσους.
Το 'χουμε ξανακάνει.
Δεν μπορώ να πάρω το αντίδοτο χωρίς αποδείξεις ότι σκότωσα τη λογίστρια.
Αυτό είναι εύκολο. Θα σου βρω εγώ αποδείξεις.
Δεν μπορείς να τη σκοτώσεις, Μέιζ.
Καλά.
Θα σκεφτώ κάτι.
Θα μιλήσω με τις ρωσικές επαφές μου
και θα κανονίσω συνάντηση για να τους εξηγήσεις.
Και εσύ θα κανονίσεις συνάντηση με τον Λουίς απόψε,
ενώ οι Ρώσοι θα περιμένουν. Κι εγώ θα σου φέρω τις αποδείξεις.
Εντάξει, εύκολο.
Αρκεί να ακολουθήσω το σχέδιο ενός δαίμονα
και να παραδώσω έναν ψυχοπαθή σε δολοφόνους
αφού τον ξεγελάσω για να μου σώσει τη ζωή.
Θα πιάσει. Αρκεί να μην τα σκατώσεις.
Επίσης, θα πω στους Ρώσους ότι λέγεσαι Τζο Στόουν.
Γιατί Τζο Στόουν;
Γιατί το Νταν Εσπινόζα είναι όνομα μπάτσου.
Το Τζο Στόουν ακούγεται κουλ.
Πρέπει να είσαι κουλ μ' αυτούς τους τύπους.
Μέιζ.
Ευχαριστώ.
Συγγνώμη γι' αυτό που είπα.
Ευχαριστώ που με βοηθάς.
Σε βοηθάω μόνο επειδή είσαι εσύ.
Αυτό είναι το σχέδιο.
Θα κρυφτείτε στον εξώστη.
Μόλις τελειώσω με τον Λουίς,
θα τον αρπάξετε.
Ακούγεται καλό σχέδιο.
Αλλά δεν ξέρουμε ποιος είσαι, κύριε Τζο Στόουν.
Αλλά η Μάζικιν λέει ότι είσαι εντάξει, οπότε…
Νταν;
Γεια, Νταν.
Νταν;
Ποιος είναι ο Νταν;
Λέγεσαι Τζο Στόουν, σωστά;
Ναι.
Κύριοι, δώστε μου…
ένα λεπτό.
Λίντα, τι γυρεύεις εδώ;
Τρώω εδώ κάθε Τρίτη. Έχουν τέλεια πιερόγκι.
Είσαι καλά; Γουρλώνεις τα μάτια.
Χτύπα με.
Ξέρω ότι ακούγεται τρελό…
-Δουλεύεις μυστικός; -Ναι. Μη γελάς.
-Θα σου εξηγήσω μετά. -Εντάξει.
Η ερωμένη μου.
Δεν της λέω ποτέ το αληθινό μου όνομα. Βλέπετε γιατί.
Είναι τρελή.
Γι' αυτό που μου έκανες.
Οι ερωμένες είναι σαν την KGB.
Χώνουν τη μύτη τους παντού, σε βασανίζουν για πάντα.
Μ' αρέσεις, Τζο Στόουν.
Τα λέμε στο κλαμπ απόψε.
Πώς είμαι;
Πολύ ωραίος.
Ναι. Νιώθω ωραία.
Έκλεισα το Λουξ για ένα ιδιωτικό πάρτι. Οι καλεσμένοι θα φτάσουν όπου να 'ναι.
-Όλα είναι έτοιμα. -Θα τα καταφέρουμε, έτσι;
Ντάνιελ, δεν λέω ποτέ ψέματα.
Και σου υπόσχομαι ότι το σχέδιο θα πιάσει.
Σ' ευχαριστώ που θα φυλάς τα νώτα μου.
Όχι, δεν θα έρθω.
Τι;
Έχω παρελθόν με τους Ρώσους.
Δεν θα πιάσει αν έρθω.
Ναι, αλλά δεν έχω ενισχύσεις.
Η Μέιζ θα έρθει πιο μετά. Τι θα κάνω αν κάτι πάει στραβά;
Ξέρω ότι είναι η πρώτη σου σύνοδος αρχιμαφιόζων.
Πίστεψέ με, δεν θα υπάρξει πραγματική βία.
Είναι όλα μόστρα, γι' αυτό είπα να βάλεις κοστούμι.
Όσο για ενισχύσεις,
χρειάζεσαι άτομα που φαίνονται ζόρικα.
Και νομίζω ότι βρήκα τα κατάλληλα άτομα.
Το 'χεις.
Χαλαρά.
Εντάξει.
Γεια σου, Νταν.
Φοβερό κλαμπ, έτσι;
Τι γυρεύετε εδώ;
Ο Λούσιφερ είπε ότι μας χρειαζόσουν.
Πώς; Πότε;
Αφού σε αφήσαμε εδώ, μείναμε λίγο.
Δικτύωση, ξέρεις.
Είπε ότι θα μας έκλεινε δουλειά, και τρεις ώρες μετά ξηγήθηκε.
Ωραίος τύπος.
-Δεν καταλαβαίνετε τι παίζει. -Όχι.
Ξέρουμε. Θα είμαστε οι μπράβοι σου.
Πρέπει να φαινόμαστε ζόρικοι.
Ναι, ήρθαμε προετοιμασμένοι.
Όχι.
Είναι νοικιασμένο.
Είναι πολύ επικίνδυνο.
Ντάνιμαλ,
θα το κάνουμε ή όχι;
Ναι.
Και…
αυτοί είναι οι μπράβοι μου.
Έφερες μπράβους;
Κίνηση ισχύος. Έχω εντυπωσιαστεί.
Ναι. Φυσικά.
Ας τελειώνουμε, εντάξει;
Πού είναι το αντίδοτο; Δεν έχω πολύ χρόνο.
Πού είναι οι αποδείξεις μου;
Έρχονται.
Θα τις έχεις.
Σύντομα, ελπίζω.
Έχεις αρχίσει να ιδρώνεις;
Έτσι ξεκινάει.
Να δείχνεις σεβασμό όταν μιλάς στον Νταν.
Δεν θες να με δοκιμάσεις. Η φυλακή με άλλαξε.
Ναι, Ράιαν, χαλάρωσε.
Μάζεψε το σκυλί σου, Ντάνιμαλ,
αλλιώς θα φύγω τώρα.
Έτσι θα χάσεις το καλό.
Μέιζ, τι διάολο; Ένα πράγμα σού είπα να κάνεις.
Το ξέρω.
Ξέρω ότι έπρεπε να φέρω αποδείξεις.
Αλλά οι αποδείξεις μπορεί να είναι ψεύτικες.
Μη φρικάρεις, δεν θα τη σκοτώσω.
Ας το κάνει αυτός.
Έτσι θα σιγουρευτεί ότι είναι νεκρή και θα πάρεις το αντίδοτο.
Δεν είναι αυτό που συμφωνήσαμε.
Κανείς δεν θα σκοτώσει τη Σβετλάνα.
Με πούλησες. Δεν θα πάρεις το αντίδοτο, Ντάνιμαλ.
"Ντάνιμαλ";
Άρα μας είπες ψέματα, Τζο Στόουν.
Εντάξει, ηρεμήστε λίγο!
Έχει ξεφύγει η κατάσταση!
Δεν έχω ιδέα πώς καταλήξαμε εδώ.
Τίποτα δεν βγάζει νόημα! Όλα μου φαίνονται τρελά!
Αλλά μπορούμε να το σταματήσουμε αυτό.
Εδώ και τώρα.
Κοιτάξτε, ξέρω ότι μπορεί να φαίνεται ότι όλα είναι τυχαία
και ότι δεν έχουμε τον έλεγχο.
Ότι δεν υπάρχει τάξη ή νόημα.
Αλλά αν ο κόσμος είναι τυχαίος,
τότε πρέπει να κάνουμε ό,τι θεωρούμε καλύτερο.
Και κανείς δεν πιστεύει ότι είναι καλύτερο να πεθάνουμε όλοι εδώ σήμερα.
Σωστά;
Πολύ καλό.
Συγγνώμη για την ενόχληση,
αλλά ψάχνουμε τον μπάτσο και τον Βρετανό που μας κατέστρεψε το μαγαζί.
Πρέπει να σου μιλήσουμε.
Τον ξέρω αυτόν τον τύπο.
Πλακωνόμασταν στο προαύλιο.
Ράιαν, όχι!
Όχι!
Πάρε το φιαλίδιο!
Ναι! Το βρήκα!
Όχι!
Όχι, Μέιζ!
Όχι, είσαι καλά.
Όλα θα πάνε καλά.
Τζο Στόουν.
Είσαι καλά.
Μέιζ.
Όχι!
Λυπάμαι πολύ.
Όχι!
Λυπάμαι, Μέιζ. Λυπάμαι.
Ντάνιελ!
Τι έκανες;
Δεν ξέρω.
Προσπαθούσα να βοηθήσω.
Λοιπόν,
τώρα βλέπεις ότι μερικές φορές, όταν προσπαθείς να κάνεις το σωστό,
πυροβολούνται άνθρωποι που δεν το αξίζουν.
Τι;
Συγγνώμη, παιδιά!
Δεν μπορούσα να κρατηθώ άλλο.
Μούδιασε το χέρι μου.
Έπρεπε να δεις τη φάτσα σου.
Μπράβο!
Τα πήγατε τέλεια!
Όπως υποσχέθηκα, το πάρτι ξεκινάει τώρα.
Δωρεάν ποτά, καντίνες πίσω.
Συγχαρητήρια σε όλους σας. Ήταν…
Σίγουρα θα την κορνιζάρω.
Έλα, δώσ' του ένα φιλάκι.
Άλλη φορά.
Συγγνώμη, φίλε.
Ο Λούσιφερ με πλησίασε.
Μου πρόσφερε πολλά λεφτά. Έπρεπε να δεχτώ.
Περάσαμε καλά όμως, έτσι;
-Πολύ καλά. -Ναι.
Τζο Στόουν!
Το τιμώμενο πρόσωπο της βραδιάς!
Είναι το πιο τρελό πράγμα που έχω κάνει ποτέ.
Σε παρακαλώ, έλα στον γάμο μου.
-Δεν θα το έχανα με τίποτα. -Ναι!
Παιδιά, ο Νταν!
Δεν το περίμενες, έτσι;
-Ήταν πολύ καλό. -Σου τη φέραμε για τα καλά.
Ήταν πολύ καλό.
Δεν το πιστεύω ότι ήταν στημένο.
Ήταν όλοι στο κόλπο;
Όχι όλοι.
Όσοι είναι εδώ.
Να πάρεις τηλέφωνο τον Αμέναντιλ.
Και τη Λίντα.
Και την Έλλα.
Και σίγουρα την Κλόι. Να τους πεις ότι είσαι καλά.
Νομίζω ότι ανησύχησαν για τη συμπεριφορά σου σήμερα.
Νόμιζα ότι πέθανες, Μέιζ.
Νομίζεις ότι θα έτρωγα μια σφαίρα για σένα;
Πάντως…
σίγουρα όχι στο στήθος.
Αμέτρητες ώρες σχολαστικού σχεδιασμού,
δεκάδες χάρες, πολλές αναφορές σε προηγούμενες περιπέτειές μας.
Τις εντόπισες όλες;
Ξόδεψα 5.004.157 δολάρια.
Άξιζε τον κόπο.
Αυτό.
Όλα αυτά. Το σκυλί, το τρακάρισμα…
Το πρωί ξύπνησα χωρίς ρούχα, δίπλα σε ένα πτώμα.
Ντάνιελ Εσπινόζα, γυμνός και φοβισμένος.
Γεια μας.
Δεν καταλαβαίνω πώς τα κατάφερες.
Δεν μπορείς να ελέγξεις τα πάντα.
Το πιο δύσκολο ήταν να φροντίσω να μην εμπλακεί η ντετέκτιβ.
Ήξερα ότι δεν θα ήθελες να της πεις για τις παρανομίες.
Θα το καταλάβαινε αμέσως,
γιατί είναι ντετέκτιβ.
Κι εγώ είμαι.
Πέρα απ' αυτό, δεν είχα να ελέγξω πολλά πράγματα.
Είσαι πολύ προβλέψιμος, Ντάνιελ.
Όχι.
Όχι, πρέπει να ήξερες
κάθε απόφαση που θα έπαιρνα.
Πώς είναι δυνατόν;
Ήξερα ότι δεν θα τα παρατούσες.
Ήξερα ότι ο ανόητος οπτιμισμός σου θα σ' έκανε να συνεχίσεις.
Μάλλον συνειδητοποίησα ότι όποτε σου δίνεται μια επιλογή,
προσπαθείς πάντα να κάνεις το σωστό.
Ευχαριστώ, Λούσιφερ.
Είναι τρελό, αλλά νομίζω ότι το είχα ανάγκη.
Είμαι σε μια πολύ περίεργη φάση εδώ και καιρό.
Νομίζω ότι το ξεπέρασα.
Δεν μπορώ να το εξηγήσω.
Αλλά με βοήθησες.
Δεν το έκανα γι' αυτό.
Τότε, γιατί το έκανες;
Γιατί με πυροβόλησες, Ντάνιελ.
Υποτιτλισμός: Γιώργος Μακράκης